Tasekla d agerruj n yal timetti, anda tebɣu tili deg tmura n umaḍal baxlaf ma yella denyen tenger, tečča-tt tesref n tatut ulac later d lǧerrat n tira i tt-id-yemmalen. Tasekla d lemri n tmetti seg-s i nezmer ad negmer aṭas n tmusniwin d yisallen icudden ɣer kra n uɣref, ama deg wayen icudden ɣer yidles, tigemmi, ansayen d laɛwayed i ɣef d-tturebban neɣ liḥala n tudert i deg dren deg talliyin yezrin.